På denne bakgrunn understreket Röpke betydningen av rettigheter, sedvaner og sosiale normer og verdier for det samfunnsmessige og økonomiske liv. Han var ikke forberedt på å la markedet påvirke disse uhindret, men anerkjente statens og sentralbankens ansvar i denne forbindelse. Men den viktigste rolle spilte kulturen – individer bør fokusere på karakter, selvdisiplin, fellesskapsånd, måtehold og høy etikk hvis markedet skal fungere.